Diari Oficial de la Generalitat Valenciana


Sumari del DOGV 9911, del 08-08-2024 (2024/8193)

RESOLUCIÓ d’1 d’agost de 2024, del director general de Labora Servei Valencià d'Ocupació i Formació, per la qual es dona publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors i treballadores afectats pels expedients de regulació d'ocupació 76/2000 i 25/2001, corresponents a 2024 i als mesos pendents de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8193

CVE
:   YZPW-Z-0499-2849

Data del document
:   01-08-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

El Reial decret 196/2010, de 26 de febrer, modificat pel Reial decret 1783/2011, de 16 de desembre, establix mesures per a facilitar la reinserció laboral així com l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001.

De conformitat amb la disposició addicional primera del Reial decret 196/2010, de 26 de febrer, la gestió d'estes ajudes es realitzarà d'acord amb el que s'establix en este i en les normes de procediment que dicten les comunitats autònomes per a la seua execució en funció de la seua pròpia organització. Referent a això, l'adaptació del reial decret a l'àmbit de la Generalitat es va realitzar mitjançant l'Orde 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001, modificada per l'Orde 12/2011, de 20 de setembre, de la Conselleria d'Educació, Formació i Ocupació i per l'Orde 30/2014, de 5 de setembre, de la Conselleria d'Economia, Indústria, Turisme i Ocupació.

En existir crèdit disponible en la línia S0427, «Ajudes especials a treballadors de Sintel afectats per expedients de regulació d'ocupació», del subprograma 322C03, Plans especials de suport a l'ocupació en sectors productius, del pressupost de Labora Servici Valencià d'Ocupació i Formació per a 2024, és procedent donar publicitat als crèdits que en l'àmbit de la Comunitat Valenciana han de finançar les mesures destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001, corresponents a les anualitats 2023 (ajudes pendents) i 2024.

En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer. Finançament*

Donar publicitat a la dotació pressupostària per a finançar les ajudes pendents de l'anualitat 2023 i les ajudes de l'anualitat 2024 destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001, les bases reguladores de les quals estan establides en el Reial decret 196/2010, de 26 de febrer (BOE de 27.2.2010) i van ser modificades pel Reial decret 1783/2011, de 16 de desembre (BOE de 17.12.2011). A fi de concretar en l'àmbit competencial de la Comunitat Valenciana l’esmentada normativa estatal per a la seua adaptació a les peculiaritats organitzatives de la Generalitat i determinar la forma i terminis de la presentació de sol·licituds (tal com contempla el Reial decret 196/2010) es va dictar l'Orde 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001 (DOGV 11.1.2011) i després modificada per l'Orde 12/2011, de 20 de setembre, de la Conselleria d'Educació, Formació i Ocupació (DOGV de 3.10.2011), i per l'Orde 30/2014, de 5 de setembre, de la Conselleria d'Economia, Indústria, Turisme i Ocupació (DOGV de 10.9.2014).

Estes ajudes es finançaran amb càrrec al capítol IV del subprograma 322C03, Plans especials de suport a l'ocupació en sectors productius, codi de línia S0427, «Ajudes especials a treballadors de Sintel afectats per expedients de regulació d'ocupació», del pressupost per a 2024 de Labora Servici Valencià d'Ocupació i Formació, per un import global màxim de 18.000 euros, fons propis de la Generalitat, la distribució dels quals serà:

– Per a les ajudes especials i addicionals pendents de l'anualitat 2023: 3.000 euros.

– Per a les ajudes especials i addicionals corresponents a l'anualitat 2024: 15.000 euros.

*Segon. Termini de presentació de sol·licituds*

El termini serà l'establit en l'article 9 de l'Orde 58/2010, de 29 de desembre, modificat per l'Orde 12/2011, de 20 de setembre, i per l'Orde 30/2014, de 5 de setembre.

Contra este acte, que esgota la via administrativa, les persones interessades podran interposar un recurs contenciós administratiu en el termini de dos mesos, a comptar de l'endemà de la seua publicació, davant del corresponent jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d’este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. I això sense perjuí que les persones interessades puguen exercir qualsevol altre recurs que estimen procedent.

  

València, 1 d'agost de 2024

Antonio Galvañ Diez

Director general de Labora Servei Valencià d'Ocupació i Formació